cyanic-selkie/wikianc huggingface dataset:
Carl Rynning
Rynning var son til ein lensmann. Sjølv vart han student frå Heltbergs studentfabrikk i Christiania i 1856 og cand. jur. i 1862. Frå 1863 var han fullmektig hos sorenskrivar, sidan 1866 overrettssakførar på Røros. I 1878 vart han tilsett som fut og sorenskrivar i Alta. Etter fem år i embetet vart han amtmann i Finnmark, noko han var i to år. Sidan 1885 var han sorenskrivar i Ringerike.
Rynning var 2. representant frå Finmarkens amt på Stortinget i perioden 1883-85. Han var medlem av jarnbanekomiteen. På tinget slutta han seg til partiet Høgre då det vart danna.
I 1892 døydde han på skrivargarden i Norderhov.
Dallmeyer Peak
Dallmeyer Peak er eit fjell, 1105 moh, som ligg 2 nautiske mil sørvest for Steinheil Point på sørsida av Andvord Bay, på vestkysten av Graham Land. Fjellet finst på eit argentinsk kart frå 1952. Det vart namngjeve av UK Antarctic Place-Names Committee i 1960 etter John H. Dallmeyer, ein engelsk (tidlegare tysk) optikar som utvikla ei «rettlinja» fotografisk linse.
Fylkesveg 197
Fylkesveg 197 finst i fleire fylke i Noreg:
Literatmosfære
Literatmosfære er den energimengda som trengst for å utvide volumet av ein gass med ein liter når trykket er ein atmosfære. Ein literatmosfære svarar til 101,325 J. Symbolet for literatatmosfære er l atm.
Vernestøvlar
Vernestøvlar er støvlar med ståltå laga av material som hindrar motorsagkjede i å trenga gjennom. Dei vert nytta ved skogsarbeid, eller anna arbeid med motorsag.
Jenny Scheinman
Jenny Scheinman er ein USA-amerikansk jazzfiolinist. Ho har produsert fleire kritikarroste soloalbum, som 12 Songs,. Ho har spelt med Linda Perry, Norah Jones, Nels Cline, Lou Reed, Ani Difranco, Bruce Cockburn, Aretha Franklin, Lucinda Williams, Bono, Bill Frisell, The Hot Club of San Francisco, og Allison Miller.
Diskografi
Med Ani DiFranco
Med Bill Frisell
Med Eyvind Kang
Med Christian McBride
Med Allison Miller
Med Madeleine Peyroux
Med Lou Reed og Metallica
Med Lucinda Williams
AISSat
AISSAT-1 var den første norske statlege satellitten. Satellitten vart skoten opp frå Sriharikota nær Chennai i India den 11. juli i 2010. SAISSat-1 er ein liten nanosatelitt og måler berre 20*20*20cm. Satellitten er eigd av Norsk Romsenter medan Kystverket er den største brukaren. Satellitten inneheld mottakar for AIS-signal. AIS er eit antikollisjonssystem for skip over 300 tonn og sender kontinuerleg ut posisjonen til fartøyet. Dersom fartøya er langt frå land må ein nytte satellittbasert AIS for å kunne motta signala.
Satellitten går i polar bane i ei høgde av omtrent 600 km. Det betyr at den ofte dekker områda rundt polane. I juli 2014 vart AISSat-2 skoten opp. Denne satelitten er ein kopi av AISSat-1 og skaper betre dekning og redudans i systemet.
I Love You Because
«I Love You Because» er ein song frå 1949 skriven og spelt inn av Leon Payne. Songen har blitt spelt av mange artistar gjennom åra, mellom andre hitversjonar av Al Martino i 1963 og Jim Reeves i 1964.
Leon Payne-versjonen
Originalversjonen til Leon Payne frå 1949 nådde fjerdeplassen på Billboard Country & Western Best Seller-lista og låg to veker på toppen av Country & Western Disk Jockey List, totalt 32 veker på lista. «I Love You Because» var den einaste songen til Payne som nådde couintrylista.
Al Martino-versjonen
I 1963 gav Al Martino ut den mest suksessrike versjonen av songen og nådde tredjeplassen på Billboard Hot 100-lista og nådde toppen av Middle-Road-lista (eller Easy Listening) for to veker i mai det året.
Jim Reeves-versjonen
I 1964 spelte den amerikanske countrysongaren Jim Reeves inn songen og nådde femteplassen i Storbritannia og heilt til topps i Noreg. I 1976 vart songen tittelsporet på eit posthumt album av Jim Reeves, som nådde 24. plassen på den amerikanske countrylista. Singelversjonen nådde 54. plassen i USA det året.
Verdas bokdag
Verdas bokdag eller verdas bok- og opphavrettsdag er ei årleg markering for litteratur, forfattarar, illustratørar og opphavsrett halden av UNESCO. Dagen blir markert den 23. april, som er den tradisjonelle fødselsdagen til William Shakespeare, og dødsdagen til både Shakespeare og Miguel de Cervantes i 1616. Den internasjonale markeringa blei innstifta i 1995 på UNESCO si generalforsamling i Paris.
Nokre land markerer dagen på andre datoar, som den første torsdagen i mars i Storbritannia og Irland, og på 13. april i Sverige i dei åra dagen har falle samtidig med påske.
Noreg har delteke i feiringa av dagen sidan 1997. Bokhandlar, skular, bibliotek og samskipnader deltek i feiringa.
Bakgrunn
23. april er jørgensdagen, som er blitt feira med bokgåver i Catalonia sidan tidleg på 1900-talet. Både Shakespeare, Cervantes og Inca Garcilaso de la Vega døydde rundt 23. april 1616 - Cervantes blei gravlagd denne dagen, medan Shakespeare døydde den 23. april etter den julianske kalenderen som blei brukt i England på den tida. 23. april er også døds- eller fødselsdag til forfattarar som Maurice Druon, Halldor Laxness, Vladimir Nabokov, Josep Pla og Manuel Mejía Vallejo.
Per Ofstad
Per Ofstad er ein norsk sjakkspelar, fødd i Bergen, noregsmeister i sjakk i 1961.
Gaudin Point
Gaudin Point er det austlege neset ved Lauzanne Cove i Flandres Bay på Danco Coast i Antarktis. Det vart først kartlagd av Den franske antarktisekspedisjonen, 1903–05, under Jean-Baptiste Charcot. I samband med at stader i området fekk namn etter fotografipionerar, fekk neset av UK Antarctic Place-Names Committee (1977) namn etter Marc Antoine Gaudin, ein fransk fotograf som tok det første stillbilete av rørande lekamar i 1841.
Per Ofstad
Per Ofstad vann junior-noregsmeisterskapen i sjakk to gongar, både den første gongen det var junior-NM i 1951, og i 1953. I 1952 vart han nummer 2. .
Per Ofstad spelte for Noreg i student-VM:
Jacques Villon
Jacques Villon, opphavleg Gaston Emile Duchamp var ein fransk kubistisk målar og grafikar frå Damville i Eure i regionen Haute-Normandie. Sju raderingar frå 1913 vert rekna som hans viktigaste bidrag til den kubistiske stilretninga. Raymond Duchamp-Villon og Marcel Duchamp var brørne hans.
Per Ofstad
Per Ofstad spelte for Noreg i sjakk-OL i München i 1958, på tredje bord, med resultatet + 6, = 5, - 4.
Jacques Villon
Liv og gjerning
Villon voks opp i ein rik familie. Frå 1894 studerte han juss ved Sorbonne-universitet i Paris. Han tok opp teikning og grafikk og var bidragsytar til både aviser, tidsskrift og plakatsøyler. For å unngå forveksling med slektningane tok han kunstnarnamnet Jacques Villon, etter den franske mellomalderpoeten François Villon.
Per Ofstad
Per Ofstad representerte Noreg saman med Svein Johannessen i soneturneringa i sjakk i Halle i 1963. Han spelte der sitt "udødelege parti", med ein vinst etter berre 19 trekk mot stormeister Wolfgang Uhlmann frå DDR.
Jacques Villon
Liv og gjerning
Åra 1903-05 studerte han ved Académie Julian i Paris. Etter først å ha latt seg inspirere av Edgar Degas og Henri de Toulouse-Lautrec, fatta han interesse for fauvismen, før han nærma seg kubismen og den abstrakte impresjonismen. I 1906 flytta han til landsbyen Puteaux, i utkanten av Paris. Der konsentrerte han seg om å lage grafiske arbeid og utveksle erfaringar med grafikarar som Manuel Robbe.
Per Ofstad
I 1998 vart Per Ofstad senior-noregsmeister (aldersklassa over 60 år).
Jacques Villon
Liv og gjerning
I 1911 begynte Villon og brørne hans å organisere ei fast diskusjonsgruppe med både kunstnarar og intellektuelle medlemer som Francis Picabia, Robert Delaunay, Fernand Léger. Denne Puteaux-gruppa arrangerte Section d'Or-utstillinga i Paris i oktober 1912. På denne utstillinga og i 1913 presenterte han fleire nyskapande raderingar. Før første verdskrigen deltok han også på den største kunstutstillinga i New York.
Per Ofstad
Frå 1996 til 2009 deltok Per Ofstad regelmessig i EM og VM for seniorar, og la også ned ein betydeleg organiatorisk innsats for seniorsjakken.
Jacques Villon
Liv og gjerning
Etter verdskrigen var over mot ein abstrakt kunst, med einsfarga, matematiske flater. Gjennom ein periode på nær ti år arbeidde han som grafikar, der han kopierte verk av kjende målar som Édouard Manet og Pablo Picasso. Han begynte å måle att i 1930, som målar konsentrerte han seg etter kvart om landskapsmotiv. Bileta frå perioden er stramt komponerte, med ein meir mangleta fargebruk enn han hadde nytta i tidlegare verk.
Villon døydde i atelieret i Puteaux. Henie Onstad Kunstsenter i Bærum eig oljemåleriet Den vesle byen frå 1944.
T Lavitz
Terry «T» Lavitz var ein amerikansk jazzrock/fusion-klaverspelar, komponist og plateprodusent. Han er mest kjend for arbeidet sitt med Dixie Dregs og Jazz Is Dead.
Vorona i Botoșani
Vorona er ein kommune i Botoșani fylke i Romania.
Busetnader
Vorona er ein comună (landkommune) med desse busetnadane:
T Lavitz
Etter at Dixie Dregs vart opplyøst i 1983, vart Lavitz i 1985 med The Bluesbusters, som gav ut to album og turnerte ein heil del. Det første soloalbumet hans kom ut i 1986, Storytime. The Dregs kom saman att i 1988 for å spele inn to songar for ein demonstrasjon-CD for Ensoniq.
Shafir regionale kommune
Shafir regionale kommune (hebraisk skrift מועצה אזורית שפיר, Mo'atza Azorit Shafir) er ein regional kommune i Det sørlege distriktet i Israel nær byen Kiryat Gat.
Smoot Rock
Smoot Rock er ei isolert klippe som ligg aust for toppen av Hullbreen, kring 13 km aust-søraust for Mount Steinfeld i Marie Byrd Land. Ho vart kartlagt av US Geological Survey (USGS) frå landmålingar og flyfoto tekne av U.S. Navy i 1959-69. Klippa vart namngjeven av Advisory Committee on Antarctic Names (US-ACAN) etter Henry T. Smoot, ein meteorolog ved Byrd-stasjonen i 1969-70.
Shafir regionale kommune
Kommunen grensar i nord til Be'er Tuvia regionale kommune, i aust til Yoav regionale kommune og Kiryat Gat, i sør til Lakhish regionale kommune, og i vest til Hof Ashkelon regionale kommune og Yoav regionale kommune.
Lidokain
Lidokain, 2-(dietylamino)-N-(2,6-dimetylfenyl)acetamid, er ein aktiv substans i legemiddel, mellom anna Xylocain, Xylocain adrenalin og EMLA. Lidokain har to bruksområde:
Som andre bedøvingmiddel med namn som endar på stavinga -cain, er middelet syntetisert med den kjemiske strukturen for kokain som modell. Legemiddelet vart funnen opp på byrjinga av 1940-talet av kjemikarane Nils Löfgren og Bengt Lundqvist på Stockholms högskola.
Føretaket Astra marknadsførte Xylocain, som vart den første store salssuksessen for selskapet. Middelet vart kjend då den amerikanske presidenten Eisenhower vart behandla for hjarteproblema sine med Xylocain i 1960. Heilt sidan 1954 hadde til og med paven Pius XII vorte behandla for hikke.
I Xylocain adrenalin vert lidokain nytta i lag med adrenalin. Dette er eit av dei vanlegaste bedøvingsmiddela som vert nytta av tannlegar i Noreg. Det er populært sidan det med adrenalininnehaldet gjer at lengda bedøvinga varer vert forlenga på grunn av vasokonstriktoreffekten adrenalinet gjev. Lidokainet vert ikkje då ført like raskt bort med blodet. Denne effekten kan til og med bidra til mindre bløding.
EMLA er ein bedøvingskrem som inneheld ei blanding av 2,5 % lidokain og 2,5 % prilokain. Den vert til dømes nytta av tannlegar på barn slik at dei slepp nålestikket.
Fylkesveg 198
Fylkesveg 198 finst i fleire fylke i Noreg:
Böshorn
Böshorn er eit fjell i Wallis-Alpane i Sveits.
Georges Point
Georges Point ved nordenden av Rongé Island, som ligg vest for Arctowski Peninsula utanfor vestkysten av Graham Land i Antarktis. Det vart oppdaga og namngjeve av Belgica-ekspedisjonen, 1897–99, under Gerlache.
Kjempetreveps
Kjempetreveps er ein av bartrevepsane (Siricidae) og lever helst i skog med bartre. Kjempetrevepser er store vepser med eit kraftig eggleggingsrør (brodd). Men dei er heilt ufarlege. Dei stikk ikkje og har heller ikkje gift. Når dei flyr kan ein høyre ein tydeleg summing.
Det hendar at kjempetrevepsen flyr i bebudde område utpå seinsommaren, og er difor ofte å sjå i dagspressen som «Kva er dette?» Grunnen er at dei kan vere klekt frå ved, eller at hoer ofte flyr over større område og leitar etter ein stad å leggja egg.
Kjempetreveps lever i symbiose med ein tredrepande sopp, som bidreg til å bryte ned treet, slik at larven lettare kan gnage.
Utsjånad
Dette usedvanlege store insektet med svarte og gule signalfargar kan virke skremmande på folk som ikkje veit at kjempetrevepsen er heilt ufarleg. Inntrykket vert forsterka av den grove summelyden som grensar mot klapring når dei flyr.
Kroppen er sylindrisk, utan ein innsnørt «midje». Hoene er mellom 24 og 44 millimeter og har ein mørk kropp med gule flekkar på bakkroppen. Eggleggingsrøyret er kraftig. Det er gul-brun, men mørkt ut mot tuppen. Hannen er mindre enn hoene, berre mellom 12 og 32 millimeter.
Vingane er svakt røykfarga. Beina er gule, bortsett frå at låra (femur) er mørke. Hovudet er breiast bak augo, og er svart med ein stor gul flekk bak kvart auge. Antenna er trådforma, gul av farge.
Hoer har i bakkroppen, nokon beholdarar (mycetangier), med slim. Dette slimet har soppsporar, og litt av det blir lagt saman med egga.
Kroppen til larva er avlang og avrunda kvadratisk i tverrsnitt, den manglar bukføtar og beina er svært korte.
Levevis
Kempetreveps finst i open barskog. Dei oppsøkjer ofte hogstfelt. Hannar byrjar ofte å fly nokre dagar tidlegare enn hoene. Flygetida er frå juli til september, på solskinnsdagar. Vanlegvis er det hoer ein ser, hannar ser ein sjeldnare.
Kvar hoe legg noko mellom 50 og 350 egg. Dersom ho legg ubefrukta egg vil dei klekke som hannar. Hoene legg egg i nyleg felte grantre utan bark, eller levande tre som allereie er sjuke. Ho veljer helst vanleg gran, lerketre, furu eller edelgran. Egga vert lagt i gruppe på 4-8 egg, mellom 5 og 10 millimeter inn i treet. Etter egglegginga vert egga dekka med eit slim som inneheld ein tredrepande sopp.
Larven er radikalt ulike frå dei vaksne, både i levevis og i kroppsbygging. Dei gneg i treet og sopp følgjer etter. Soppen bryt ned treverket, noko som gjev larven lettare tilgong på næringa, som er trefiber og sopphyfer. Etterkvart som larven gneg utvidar gangen seg i bredde. Bak larven ligg det igjen trespon og avføring. Like før puppestadiet lager larven eit lite puppekammer nokre centimeter inn i treet.
Kjempetreveps tilhøyrer gruppa av insekter med fullstendig omvandling (holometabole insekter), som gjennomgår ein metamorfose i løpet av utviklinga. Mellom larvestadiet og det vaksne stadiet er eit puppestadium, det er ei kvileperiode der indre og ytre organ av vepsen vert endra. Larvens bøyelege og mjuke kropp blir omdanna til ein puppe med eit hardt skal. Når skalet er blitt hardt byrjar omdanninga frå larve til den vaksne (imago) barvepsen. Dei indre organ vert brote i varierande grad ned til ein celllemasse. Ein omorganisering skjer og dyret byggast opp igjen. Puppeperioden varierar etter temperaturen. Heile utviklinga frå egg til vaksen tar 2-3 år.
Utbreiing
Kjempetreveps er stort utbredt og finst i store delar av Sør- og Nord-Amerika, Europa, Asia og Nord-Afrika. Finnes også i Noreg.
Systematisk inndeling
Kjempetreveps er ein av plantevepsene. I nyare systematikk vert ofte gruppa plantevepser rekna som ein parafyletisk gruppe, sidan dei truleg har gjeve opphav til stilkvepser.
Spaulding Rocks
Spaulding Rocks er ei noko isolert gruppe klipper som ligg 20 km nordaust for Mount Warner i Ford Ranges i Marie Byrd Land. Dei vart kartlagte av U.S. Antarctic Service (USAS) (1939–41) og av US Geological Survey (USGS) frå landmålingar og flyfoto tekne av U.S. Navy (1959–65). Klippene vart namngjevne av Advisory Committee on Antarctic Names (US-ACAN) etter Howard R. Spaulding i US Navy, tømrar ved Byrd-stasjonen i 1966.
Rejoice! I'm Dead!
'Rejoice! I'm Dead!' er det 14. studioalbumet til Gong. Det kom ut 16. september 2016.
Albumet er det første Gong-albumet sidan grunnleggjarane Daevid Allen og Gilli Smyth døydde. Dave Sturt sa om albumet: «Inspirert av lyset, kjærleiken og avgangen til vår kjære ven og inspirasjon, Daevid Allen.»
Innspeling
Albumet vart spelt inn i Brixton Hill Studios våren 2016. «Model Village» inneheld ein sample frå «Floating Anarchy Manifesto» som var spelt inn i Bananamoon Observatory Studios i Australia «Glastonbury Town» vart laga i Music Room studio i London den 22. april 2013. «The Paragraph Time Chose To Forget» vart spelt inn i The Lighthouse i Dealn den 27. januar 2016.
Albumet kom ut 16. september 2016 på Madfish på Cd og vinyl. Ein dobbel CD/DVD-Audio-versjon kom ut i ei luksusutgåve med ei 44-sider lang bok. Det vart òg laga kringlydmiksar av albumet.
Gong
Med:
Fritz Lorck
Frederik Christian Lorck, kjend som Fritz Lorck, var ein handelsmann og stortingsmann frå Trondheim.
Lorck var son til ein handelsmann. Han vart student frå Fredrikshalds skole i 1834 og arbeidde seinare på eit handelskontor i Hamburg. Deretter dreiv han eigen handel i fødebyen.
Lorck var medlem av bystyret i Trondheim i 25 år, ordførar i åtte av dei. Han var medlem av representantskapen i Noregs Bank frå 1854 fram til 1875, då han vart direktør, ein posisjon han hadde i ni år. I 1855 kom han med i ein kongeleg kommisjon vedkomande mellomrikslova.
Lorck møtte på Stortinget fyrste gongen i 1863 frå 26. februar. Han var då 1. varamann for Trondheim og Levanger, møtte i staden for Ove Høegh både då og på omframstortinget i 1864. Fast plass på Stortinget frå 1865 til -69, og på ny frå 1874 til -79. Også perioden 1883-85 var han stortingsmann. Han var medlem av tollkomiteen 1863 og 1865-66, budsjettkomiteen 1865-66, 1868-69 og 1877-79, jarnbanekomiteen 1868-69 og 1883-85, bankkomiteen 1874, næringskomite nr 2 1875-76, røysterettskomiteen 1875-77 og skattekomiteen 1875-79. I sin siste sesjon, 1885, var han permittert frå 15. mai. Han slutta seg til partiet Høgre då det vart danna.
Lorck døydde i Trondheim i 1901.
Holmenkollrennet 1993
Holmenkollrennet 1993 fann stad dagane 12.-14. mars 1993 i Oslo.
50 km klassisk stil
Dato: 13. mars
<br style="clear:both;" />
Kombinert
Dato: 12.-13. mars
<br style="clear:both;" />
Hopprenn
<br style="clear:both;" />
4 x 5 km stafett
Dato: 13. mars
<br style="clear:both;" />
Kjelder
[https://www.nb.no/items/3af9e4d1088c72b4413ac89ede9d2e62?page=27&searchText= Arbeiderbladet 15. mars 1993]
Darzalas Peak
Darzalas Peak er eit stort sett isfritt fjell med ei høgd opp mot 1300 moh sør i forberga av Detroit Plateau på Nordenskjöld Coast i Graham Land i Antarktis, som ligg mellom Bombardier- og Dinsmoorbreen.
Avocet
Avocet er det tolvte albumet til den skotske visesongaren Bert Jansch. Det kom ut i 1979 i Storbritannia. Albumet vart først gjeven ut av Ex Libris i Danmark seint i 1978 med eit anna plateomslag og ein alternativ songtittel, men elles ingen skilnader. Tittelsongen «Avocet» var inspirert av den tradisjonelle songen «The Cuckoo». Alle songane på albumet er kalla opp etter sjø- eller vadefuglar. . Albumet er heilt instrumentalt.
Darzalas Peak
Darzalas Peak ligg 11,28 km sørvest for Trave Peak, 6,16 km nord for Mount Elliott, 7,17 km aust-nordaust for Kavlak Peak og 29,87 km søraust for Mount Ader i grenseområdet mellom Davis Coast og Danco Coast.
Loschmidt-talet
Loschmidt-talet får ein frå likninga: der p0 er trykket, kB er Boltzmannkonstanten og T0 er termodynamisk temperatur. Han er knytt til Avogadros tal, NA, via: der R er gasskonstanten.
Talet er 2,687 · 1019 molekyl/cm3 og er kalla opp etter austerrikaren Johann Josef Loschmidt.
Love Me Tender
«Love Me Tender» er ein song frå 1956 spelt inn av Elvis Presley. Teksten og musikken er tilskriven Ken Darby under pseudonymet «Vera Matson», kona hans, og Elvis Presley. RCA Victor-innspelinga av Elvis Presley gjekk til topps på både Billboard- og Cashbox-lista i 1956. Songen var basert på melodien til «Aura Lee», ein sentimental borgarkrigsballade. Songen er blitt nytta i mange filmar som FM, Touched by Love, This is Elvis, Porky's Revenge, Wild at Heart, Die Hard 2, Honeymoon in Vegas, Backbeat, Gaudi Afternoon, Machine Gun Molly, The Princess Diaries 2: Royal Engagement, William Eggleston in the Real World, California Dreamin', Love in Space, Devil's Due, Just Before I Go og 90 Minutes in Heaven.
Historie
«Love Me Tender» har ein melodi som er basert på borgarkrigssongen «Aura Lee», som vart publisert i 1861. Musikken til «Aura Lee» vart komponert av George R. Poulton og teksten var skriven av W.W. Fosdick. Han vart seinare populær på college-klubbar og barbersalongkvartettar. Han vart òg sungen ved U.S. Military Academy ved West Point i New York.
Teksten vart i hovudsak skriven av Ken Darby til borgarkrigsballaden, som var i offentleg eige. Songen vart publisert av Elvis Presley Music og oppført som ein song av Presley og kona til Darby, Vera Matson. Presley fekk honorar som låtskrivar på grunn av avtalen hans med Hill & Range som kravde at låtskrivarane måtte gje frå seg halvparten av honorara for songen sin om dei ønskte at Presley skulle spele han. Presley bidrog særs lite med låtskriving til mange av songane han spelte inn. Då Darby vart spurt om kvifor kona hans stod oppført som medlåtskrivar, svarte han «Fordi ikkje ho skreiv songen heller.»
Som med nesten alle dei tidlege RCA-innspelingane tok Presley kontroll i studio, trass i at han ikkje vart oppført som produsent. Han endra ofte på arrangementa og teksten til eit punkt der originalsongen ofte ikkje var å kjenne att. Ken Darby skildra Elvis Presley si rolle i songen: «Han tilpassa musikken og teksten til sin eigen. Elvis har det mest fantastiske øyret for slikt av alle eg har møtt. Han kan ikkje lese notar, men han treng det ikkje. Alt eg trong å gjere var å spele songen for han ein gong, og han gjorde songen til sin eigen! Han har perfekt bedømming om kva som er rett for han. Han utøvde den bedømminga når han valde 'Love Me Tender' som kjenningsmelodien sin.»
Filmprodusenten David Weisbart ville ikkje la det faste bandet til Presley (Scotty Moore, Bill Black og D.J. Fontana) spele på filmmusikken. I staden for spelte The Ken Darby Trio med Red Robinson på trommer, Charles Prescott på bass, Vita Mumolo på gitar, og Jon Dodson på korvokal, medan Presley berre song.
Elvis Presley-innspelinga
Singelen debuterte på andreplassen på «Best Sellers in Stores»-lista, den første gongen ein singel debuterte så høgt på denne lista.
Songen gjekk til topps på Billboard-lista veka som enda 3. november 1956, og låg her i fem veker. I Storbritannia nådde singelen 11. plassen på lista. «Love Me Tender» nådde òg tredjeplassen i tre veker på R&B-lista. I tillegg overtok «Love Me Tender» førsteplassen frå lista frå ein annan Presley-singel, «Hound Dog/Don't Be Cruel». Dette markerte to viktige hendingar i Billboard-historia. På denne tida sette Elvis rekord med lengste samanhengande periode på førsteplassen for same artisten, seksten veker i alt. Dette vart tangert av Boyz II Men i 1994 og stod i åtte år til før rekorden vart slått av R&B-songaren Usher i 2004 somm låg 19 veker på toppen av lista.
Denne versjonen vart rangert på 437. plassen på lista til Rolling Stone over dei 500 beste songane gjennom tidene.
I 1968 spelte Presley inn ein 52 sekundar lang song kalla «Violet (Flower of N.Y.U.)» for filmmusikken til filmen The Trouble with Girls. Denne kom først ut etter Presley var død og var òg basert på «Aura Lee».
Sjølv om Presley berre spelte inn ein versjon av «Love Me Tender» i studio, vart det gjeve ut to konsertversjonar, NBC-TV Special (1968) og Elvis: As Innspelt at Madison Square Garden (1972), og fleire utgåver frå konsertar og fjernsyn vart gjeve ut etter Presley var død. Songen vert òg nytta i konsertfilmen Elvis on Tour (1972). Som ein ser i filmen, og andre filmopptak, song Presley ofte berre eit utdrag av songen og brukte resten av songen til å småprate med publikum, som regel kvinner.
Versjonar
CD-utgåva av EP-en Jailhouse Rock frå 1997 inneheld desse tre versjonane.
Bjørn Bang Andersen
Bjørn Bang Andersen er ein norsk tidlegare friidrettsutøvar, fødd i Vardø, som fyrst og fremst tevla i kulestøyt, i mindre grad også i diskoskasting. Han vann medalje i kulestøyt i 23 etterfylgjande noregsmeisterskap (1960-82), 13 av dei i gull. I 1963 og 1965 vart han nordisk meister i kulestøyt. Andersen, som i alle år var medlem av Idrettslaget i BUL i Oslo, har budd i Porsgrunn sidan 1960-talet.
Aktiv
Andersen var den dominerande kulestøytaren i Noreg i tida frå 1961 til 1974. I ein periode på 12 år, 1961-72, flytta han den norske kulerekorden seksten gongar frå 16,34 m til 19,29 m. Sin endelege personlege rekord på 19,29 meter sette han 12. august 1972 under noregsmeisterskapen på Stavanger stadion.
Andersens fyrste noregsrekord, 16,34 m, vart sett på Bislett stadion i Oslo 25. mai 1961. Eit par veker seinare oppnådde han 16,75 m i Porsgrunn og i september månad nådde han 16,79 m i Hønefoss. I 1962-sesongen opna han med rekordstøytet 17,07 m i Porsgrunn, og heldt utover sommaren fram med tre ny rekordar på Bislett stadion; 17,31 m i slutten av juni, 17,41 m i slutten av juli og 17,49 m den 28. august.
Under nordisk meisterskap i friidrett 1963 i Göteborg gjekk Andersen heilt til topps med sine 17,35 meter. Mot tampen av 1963-sesongen pynta han den norske rekorden til 17,57 m då han vart nummer to under landskampen Noreg mot Vest-Tyskland. I byrjinga av 1964 forbetra han noregsrekorden til 17,80 m i Porsgrunn i byrjinga av juni. Knapt fire veker seinare flytta han rekorden til 17,94 m på Bislett stadion, ein noregsrekord han tangerte same staden eitt år seinare. Også i 1965 vart han nordisk meister i kulestøyt.
Sommaren 1966 forbetra Andersen noregsrekorden fire gongar. Det tok til med at han smaug seg forbi 18-metersgrensa med 18,04 m i juli månad, heldt fram med 18,15 m og kongepokal under friidretts-NM på Stabekk i august og 18,25 m i Göteborg. Under kulekvalifiseringa i EM i friidrett 1966 i Budapest fekk han opp 18,01 m, men stoppa på 17,84 m og ein niandeplass i finalen. Tre dagar etter EM-finalen støytte han 18,30 m i svenske Malmö, hans fjortande norske rekord på litt over fem år.
Frå juni 1967 sto Harald Lorentzen som norsk rekordhaldar i kule med eit støyt på 18,68. Sommaren 1971 tok Andersen noresgrekorden tilbake då han støytte 18,94 m. Under noresgmeisterskapen passerte Andersen 19-metersstreken for fyrste og siste gong der han fekk målt 19,29 m. Rekorden stod i tre år.
Andersen var også ein habil diskoskastar som på 1960-talet fleire gongar blanda seg inn i medaljestriden under noregsmeisterskapane, men måtte nøye seg med fjerdeplass som best. Den personlege rekorden på 55,00 meter i diskoskasting sette han i 1974.
Glandaz Point
Glandaz Point er eit nes på sørsida av innløpet til Deloncle Bay på Kiev Peninsula, på vestkysten av Graham Land i Antarktis. Det vart oppdaga av Belgica-ekspedisjonen, 1897–99, vart kartlagd av Den franske antarktisekspedisjonen, 1903–05, og vart namngjeve av Jean-Baptiste Charcot etter A. Glandaz.
Fylkesveg 199 i Aust-Agder
Fylkesveg 199 i Aust-Agder går mellom Knekken og Brattekleiv i Arendal kommune. Vegen er 1,4 km lang.
Søren Gyldendal
Søren Jensen Gyldendal var ein dansk bokhandlar og forleggjar. Han grunnla Gyldendalske Bokhandel (no Gyldendal) i 1770. Han var døypt Søren Jensen. Etternamnet Gyldendal kom først til 15 år seinare.
Karriere
Søren Gyldendal vart fødd i Giver ved Aars, der faren, Jens Mortensen med namn Gyldendal 1710-1771), var skulemeistar, modra heitte Maren Sørensdatter (1708 -1773). Gyldendal gjekk på Aalborg Latinskole og ghekk derfrå til Københavns Universitet i 1766, der han tok ex. phil. året etter. Som student fekk han plass ved Regensen, men gjekk raskt over til praktisk verksemd.
Allereie i skulen synte han å ha tent litt ved å handla med bøker, som han fekk frå København etter at han vorte student starta han kommisjonar ved bokauksjonar, og i 1770 starta han meir og meir med kjøp og sal av bøker i fastare formar. Det er mogleg at han på denne tida overtok den Schiønningske bogforretning, og visst er det at den Kanneworfske bokhandel 1771 vart gjeve namnet Gyldendal, som i 1772 synest å ha vorte eit sjølvstendige forlag. Den første utgjevinga hans var ei forteikning over litteraturen frå trykkefridomstida, som kom ut i 3 bind i perioden 1770-73. Han bidrog sjølv med fleire av meldingane. I tillegg skreiv han òg meldingar til Lærde efterretninger og redigerte mulegvis òg tidsskriftet i perioden 1778-82.
Den 12. juni 1772 ekta han enka etter ein lerretshandlar, Maren Thomasdatter, som gav han ein viss formue. Så utvikla forretninga hans seg så raskt at han i 1776 kunne flytta inn i sin eigen stad i Silkegade, som han så dreiv i 11 år, til han i 1787 etablerte han seg i Klareboderne, der Gyldendal forlag endå held til.
I 1780 var han vorten universitetsbokhandlar, og i 1780 vart han utnemnd til agent og gjorde rask karriere medan han utvikla forlagsverksemda
Ved sida av eit betydeleg handelstalent hadde han interesse for dansk litteratur, og over tid samla han ei rekke namn på sitt forlag. Nicolai Edinger Balle og Christian Bastholm, J.S. Sneedorff og Andreas Schytte, Ove Høegh-Guldberg og Ove Malling, Peder Kofod Ancher, Tyge Rothe osb.
Privatliv
Etter at den fyrste kona hans Maren Thomasdatter døydde i 1776 vart han gift to gongar til, med to systrer, døtrer av professor Jens Kraft i Sorø. Han vart gift i 1779 med Bolette Cathrine (1758 -1790) og i 1790 med Frederikke (fødd 1758, som var enke etter presten J.G. Halling.
I 1795 kjøpte Gyldendal landstaden Rolighed på Østerbro, og her budde han til han døydde.
Han er gravlagd på Assistens Kirkegård.
Avbildingar og ettermæøe
Det finst eit portrett av Gyldendal frå 1780 måla av Erik Pauelsen. Det vart laga eit litografi av dette i 1858 og eit stikk av A. Neumann i 1870, fleire xylografi, mellom anna av Hans Peter Hansen, og eit litografi av Christian Cato etter teikning av Kristian Kongstad frå 1920. Det er laga ein silhuett av C. Limprecht (Det Kongelege Biblioteket) og eit relieff på gravsteinen hans av Nicolai Dajon i 1815, attgjeve i xylografi av H.P. Hansen i 1870 etter teikning av Magnus Petersen. Gunner Jensen laga ein medalje i 1920.
I 1958 vart Søren Gyldendal Fonden stifta til minne om forleggjaren.
To Tulsa and Back
To Tulsa and Back er det trettande studioalbumet til J.J. Cale, gjeve ut i 2004. Albumet var det første han gav ut på åtte år.
The Universe Also Collapses
The Universe Also Collapses er det 15. studioalbumet til Gong. Det kom ut 10. mai 2019.
Albumet er det andre Gong-albumet sidan grunnleggjarane Daevid Allen og Gilli Smyth døydde i 2015.
Mongkut av Siam
Mongkut eller Rama IV var konge av av Siam (Thailand) frå 1851 til 1868. Han stod for den første moderniseringa av landet.
Piz Boval
Piz Boval er eit fjell i Berninafjella (Dei sveitsiske Alpane), i Graubünden i Sveits.
Mongkut av Siam
Bakgrunn
Mongkut var den andre sonen til prins Isarasundhorn, son av den første Chakri-kongen av Siam Phutthayotfa Chulalok eller Rama I, og prinsesse Bunreod. Den eldre broren hans hadde døydd som liten. I 1824 blei han ordinert som buddhistmunk for ei tid, etter vanleg thailandsk tradisjon, og tok namnet Vajirañāṇo. Same året døydde faren. Ifølgje tradisjonen skulle Mongkut som son av ei dronning ha arva trona, men adelen valde i staden halvbroren Jessadabodindra (Nangklao), som var son av ei konkubine men var eldre og meir erfaren. Vajirañāṇo valde å unngå politisk intrige og uro, og fortsette å vera munk. Han opplevde at munkane han møtte var blitt slepphendte med reglane, og byrja i 1833 ei reform for å styrka religiøse reglar. Samstundes blei han kjend med vestleg vitskap og kultur. Han lærte seg engelsk, latin og astronomi frå misjonærar og sjøfarande.
Konge
I 1851 døydde Nangklao, og støtte frå adelen og britiske agentar gjorde at Mongkut kunne etterfølgja han i staden for sonen hans. Etter 27 år som munk gjekk Mongkut ut av det religiøse livet. Han blei konge 47 år gammal og tok tronnamnet Phra Chom Klao, sjølv om utlendingar framleis omtalte han som kong Mongkut.
Ved kroninga blei han gift med si første kone, dronning Somanat. Dronninga døydde allereie same året. Han gjorde då halv-grandniesa si, Mom Chao Rampoei Siriwongse, til dronning Debsirindra. Mongkut stifta den største kongefamilien i Chakri-dynastiet, med 32 koner og til saman 82 barn ved slutten av livet sitt.
Kongen var klar over trugsmålet frå dei britiske og franske imperia, og satsa på diplomati og samarbeid med dei vestlege maktene. Han gav ordre til adelen om å dekkja overkroppen ved hoffet; dette skulle demonstrera til vestlege sendebod at Siam var eit «sivilisert» land. Han la mindre vekt på å senda representantar til Qing-hoffet, ettersom dette symboliserte Siam si underordning for Kina, og Qing-dynastiet ikkje lenger var så mektig som det tidlegare hadde vore.
Mongkut oppfordra sine kongelege slektningar til å ta ei vestleg utdanning. Hans eigne born blei underviste av den engelske guvenanta Anna Leonowens. Ho skreiv seinare ein roman om opphaldet som blei gjort om til musikalen og filmen The King and I.
Solformørkinga ved Wakor
Som munk hadde Mongkut vore interessert både i lokal astrologi og i vestleg astronomi og matematikk. Han nytta kunnskapen sin til å endra den offisielle buddhistkalenderen slik at han blei meir nøyaktig. Han rekna også ut tidspunktet for ei solformørking som skulle finna stad 18. august 1868 og ville vera synleg frå Siam.
Kongen tok med seg høgtståande europearar og siamesarar til landsbyen Wakor for å observera den totale formørkinga. Sir Harry Ord, den britiske guvernøren ved Straits Settlements frå Singapore, var ein av dei inviterte. Under reisa blei både kongen og prins Chulalongkorn smitta av malaria. Kongen døydde sju veker seinare i hovudstaden, og blei etterfølgd av sonen, som overlevde sjukdommen.
Asteroiden 151834 Mongkut er kalla opp etter kongen, til minne om hans bidrag til astronomi og til moderniseringa av Siam.
Namn og titlar
Fødenamnet Mongkut (มงกุฎ tyder 'krone'. Som buddhistmunk bar han namnet Vajirañāṇo. Som krona konge hadde han tittelen Phra Bat Somdet Phra Chao Yu Hua (พระบาทสมเด็จพระเจ้าอยู่หัว; 'hans majestet kongen', med fullstendig tiltale Phrabat Somdet Phra Paramenthra Maha Mongkut Phra Chom Klao Chao Yu Hua. Etter at han døydde gav kong Vajiravudh han det posthume namnet Phra Bat Somdet Phra Ramadhibodi Srisindra Maha Mongkut Phra Chom Klao Chao Yu Hua (พระบาทสมเด็จพระรามาธิบดีศรีสินทรมหามงกุฎ พระจอมเกล้าเจ้าอยู่หัว).
Syrstad Rock
Syrstad Rock er eit klippeframspring nedanfor og 1,5 km nord for Koerner Bluff i nordvestsida av Mount Bursey i Flood Range i Marie Byrd Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1959-65. Han vart namngjeven av Advisory Committee on Antarctic Names (US-ACAN) etter Erik Syrstad, ein ionosfærisk fysikar ved Amundsen-Scott-stasjonen i 1970.
Dick Advocaat
Dirk Nicolaas Advocaat er ein tidlegare nederlandsk fotballspelar og seinare trenar for einlang rekke klubbar. Sidan 30. oktober 2019 har han leia Feyenoord.
Thirteen Down
Thirteen Down er det trettande albumet til den skotske visesongaren Bert Jansch. Det kom ut i 1980. Albumet er tilskriven «The Bert Jansch Conundrum», og kom opphavleg ut med tre forskjellige plateomslag i Storbritannia, USA og Australia. Det var òg på alle tre innpakningane forskjellige tilskrivingar for songane «If I Had A Lover» og «Sweet Mother Earth», som var versjonar av ein svensk og ein brasiliansk song.
Industry Standard
Industry Standard er det sjuande studioalbumet til The Dregs, gjeve ut i 1982. Bandet droppa «Dixie» frå namnet sitt for dette albumet i håp om at det skulle appellere til fleire platekjøparar.
Det var det einaste albumet deira med vokal (av Alex Ligertwood frå Santana og Patrick Simmons frå The Doobie Brothers på eitt spor kvar) og gav gruppa den fjerde Grammy-nominasjonen deira. Ligterwood song på «Crank It Up», medan Simmons song og var medlåtskrivar på «Ridin' High». I tillegg spelte Steve Howe frå Yes akustisk gitar i lag med Steve Morse på «Up in the Air».
Det vart det siste albumet deira før dei vart oppløyst. Dei kom saman att mot slutten av 80-åra og spelte inn eit album til i 1990-åra.
Innhald
Alle spor skrivne av Steve Morse, utanom der andre er nemnde.
Martin Jensen
Martin Jensen var ein norsk friidrettsutøvar frå Askøy som tevla i tresteghopp. Han vann fem norske meisterskap i øvinga i tida 1961-69, og var norsk rekordhaldar frå 1964 til 1972. Med sitt livs lengste tresteghopp på 16,27 m, oppnådd i 1965, vart han fyrste nordmann over 16 meter. Han vart etter tur medlem av Ask IL, TIF Viking, IL i BUL og IK Tjalve.
Aktiv
Jensen fekk sitt gjennombrot i 1961-sesongen då han sette personleg rekord med 15,40 m under eit stemne i Tønsberg 6. august. Tolv dagar seinare vart han norsk meister med 15,35 m, eit resultat som gjorde at han vart tildelt kongepokalen for NM 1961. Sesongen 1962 forbetra han sitt personbeste med ein centimeter under ein landskamp i Rostock. Sommaren 1963 flytta han den personlege rekorden to gongar, fyrst til 15,60 m i Bergen i juli og deretter til 15,62 m i Oslo i september, det siste hoppet var ein cm bak noregsrekorden til Odd Bergh. I tida mellom dei to tevlingane tok han sølvmedaljen under Nordisk meisterskap i friidrett i Göteborg med eit hopp på 15,43 m.
Den 8. juli 1964 vann Jensen ei trestegtevling i Stockholm på ny norsk rekord, 15,73 m. Sommaren 1965 forbetra han den norske rekorden to gongar, begge gongane på Bislett stadion i Oslo. Den 21. juli landa han på 15,83, men den store stunda kom 5. august då han plussa på heile 44 cm slik at den nye norsk rekorden i tresteghopp lydde på 16,27 m. Det var norsk rekord til 1972, då Kristen Fløgstad hoppa 16,39 meter.
Bryan Roy
Bryan Edward Roy er ein tidlegare nederlandsk fotballspelar, som spelte som kantspelar hos flere europeiske klubber, og for det nederlandske landslaget. Av klubbane hans kan ein nemna Ajax Amsterdam i heimlandet, Nottingham Forest i England og Hertha Berlin i Tyskland.
Emirat i Dei sameinte arabiske emirata
Dei sameinte arabiske emirata består av sju emirat (imarat; eintal: imarah):
Bryan Roy
Landslagsspel
Roy spilte 32 landskampar for Nederland mellom 1989 og 1995 og han skåra 9 mål. Han representerte Nederland i VM 1990 EM 1992 og VM 1994.
Rashaya
Rashaya, Rachaya, Rashaiya, Rashayya eller Rachaiya (arabisk راشيا), òg kalla Rashaya al-Wadi eller Rachaya el-Wadi, er ein by i Libanon i Rashaya distrikt og sør for Beqaa guvernement. Han ligg kring 1350 meter over havet på vestsida av Hermon, søraust for Beirut nær grensa til Syria, halvvegs mellom Jezzine og Damaskus.
Rashaya har eit folketal på kring 6 000 til 7 500, som hovudsakleg er drusarar. Han vert rekna som ein tradisjonell libanesisk by med gamle brusteinsgater og små butikkar mellom tradisjonelle steinhus med raude takstein. Den vesle marknaden i midten av byen har forskjellige butikkar som sel lokalt handverk. Den nærliggande Faqaaskogen er eit verneområde.
Det er gjort fleire funn frå eldre og yngre steinalder i området. Ruinane av eit romersk tempel ligg på venstresida av vegen frå Rashaya til landsbyen Aaiha, eit av fleire Hermontempel.
Historie
I november og desember 1925 hamna byen i og vart nesten utsletta i eit av dei største slaga i det store drusaropprøret, då 429 kristne heimar anten vart øydelagd eller jamna med jorda. 3000 drusarar under Zayd Beg kringsette festninga med franske legionærar under ein kaptein Granger mellom 20. og 24. november. Drusarane gjekk etter kvart på sitt første store nederlag mot franske forsterkingar, med store tap i det som var vendepunktet til drusarinvasjonen sør i Libanon.
Under Det franske mandatet og den 11. november 1943, vart fleire libanesiske nasjonale leiarar arresterte i Rashaya av frie franske soldatar (Bechara El Khoury, som blei den første presidenten i det sjølvstendige Libanon, Riad El-Solh (statsminister), Pierre Gemayel, Camille Chamoun og Adel Osseiran). Dette førte til nasjonalt og internasjonalt press for å få sleppe dei fri, og Frankrike gjekk til slutt med på dette. Den 22. november 1943 vart fangane sleppte fri og same dagen vart sjølvstendet til Libanon erklært.
Klima
Rashaya får mellom 650 mm og 750 mm nedbør av året, og kring to femtedelar av dette kjem mellom november og mars. Årsmiddeltempeaturen er 15 °C, og varierer frå 35 °C om sommaren til -5 °C om vinteren. Den dominerande vindretninga er aust til vest, og byen er frå den retninga verna av fjella.
Økonomi
Hovudnæringa i byen er jordbruk, tenester og turisme. Byen har to olivenoljepresser og tre druesirupfabrikkar. Rashaya vart erklært eit av ni fattigdomsområde i Libanon i ei undersøking av 2002. Verdsbanken og U.S. Aid har finansiert fleire utviklingsprosjekt i området, mellom anna eit kloakkhandsmingsanlegg.
Ole Jullum
Ole Olsen Jullum var ein norsk lærar, kjøpmann og stortingsmann frå Leksdalen i Nord-Trøndelag.
Jullum var son til ein gardbrukar. Han vart seminarist frå Klæbu i 1851. Dei neste 13 åra var han lærar ved Kristiansunds høgare allmennskule. Sidan var han kjøpmann i byen fram til han gjekk konkurs i 1888.
Jullum var medlem av bystyret i Kristiansund frå 1867 til -88, frå 1876 sat han i formannskapet. Han var formann i Kristiansunds arbeiderforening i mange år, og medlem av komiteen som arbeidde for jarnbane gjennom Sunndalen. Jullum var mykje interessert i historie, og samla eit omfattande materiale til Nordmøre si historie.
Perioden 1883-85 var han Kristiansund sin representant på Stortinget. Han var då medlem av Lagtinget og av budsjettkomiteen, samt i 1883 av traktatkomiteen. I riksretten 1883-84 hadde han ikkje sete, då dei påklaga skaut han ut. Han var med i partiet Venstre frå det vart danna.
Jullum døydde på garden Edøy i Edøy herad, i dagens Smøla kommune, i 1906.
Mount Dater
Mount Dater er eit markant kystfjell med flat topp med fleire klippeutspring og bratte klipper, med ei høgd opp mot 1200 moh sør for Millfjorden ved Foyn Coast i Graham Land. Fjellet vart grovt kartlagd av Falkland Islands Dependencies Survey i 1947, og fotografert frå lufta av Ronne antarktiske forskingsekspedisjon i 1947, og U.S. Navy i 1963. Sidan vart kartlegginga fullført av British Antarctic Survey i 1963–64. Stader i området vart kalla opp etter antarktiske historikarar, så dette fjellet vart namngjeve av UK Antarctic Place-Names Committee etter Henry M. Dater (1909–74), ein amerikanske marinehistorikar som var medlem av U.S. Advisory Committee on Antarctic Names frå 1962–72 og styreleiar 1973–74. Han var medforfattar (med E. Schulthess og George J. Dufek) av Anarctica, Zurich, 1959.
Handball-NM 2020/21 for kvinner
Noregsmeisterskapen i handball 2020/21 for kvinner vart vunnen av Idrettsklubben Våg som under klengenamnet Vipers vann finalen med 29 – 16 over Sola Håndballklubb. Finalen var utsett i over fire månader, mellom anna grunna i Covid-19-tiltak. Tilskodartalet vart også avgrensa av same grunn.
Finalen
Finalen vart avvikla i Stavanger idrettshall laurdag 15. mai 2021 framfor 100 tilskodarar. Dei to laga fylgde kvarandre til 4 – 4, derifrå drog storfavoritt Vipers frå til 8 – 4. Sidan reduserte Sola forspranget, så ved pause leia Vipers med 10 – 8. I den andre omgangen skrudde laget frå Kristiansand opp tempo og auka til 16-10 på mindre enn ti minutt. Ti minutt før slutt skilde det framleis seks mål mellom laga; 21 – 15. Deretter skåra Vipers åtte strake mål, før Sola sette inn sitt siste finalemål tre sekund før sluttsignalet lydde.
For Vipers skåra Henny Reistad 6, Nora Mørk 5, Vilde Jonassen 4, Sunniva Andersen 3, June Andenæs 3, Heidi Løke 2, Marta Tomac 2 mål. Jana Knedlíková, Tonje Refsnes, Ragnhild Valle Dahl og Karine Dahlum skåra kvar sitt mål, medan Emilie Hegh Arntzen og Malin Aune vart verande mållause. Katrine Lunde og Andrea Austmo Pedersen var målvakter.
Sola sine skåringar kom frå Kristiane Knutsen 6, Maja Magnussen 4, Hege Danielsen 2, Kristina Novak 2, Malin Holta 1, Frøydis Wiik 1. Camilla Herrem kom ikkje på skåringslista.
Malayisk vassmoskusdyr
Malayisk vassmoskusdyr (Tragulus javanicus) er ein art blant dvergmoskusdyra. Det er på storleik med ein kanin, og er det minste levande hovdyret.
Malayisk vassmoskusdyr lever i tropiske skoger og låglandsskogar på Java i Indonesia, og kanskje også på Bali. Det er ukjend om vassmoskusdyret har ein stabil populasjon eller er sårbart. Det blir jakta på lokalt på Java, og brukt til kjøt eller som kjæledyr der.
Møhlenpris
Møhlenpris er eit strøk i Bergenhus bydel sentralt i Bergen. Strøket strekker seg frå vestskråninga av Nygårdshøyden i aust til Damsgårdssundet i vest. Møhlenpris omfattar 0,32 km² med 2 397 innbyggarar 1. januar 2014. Puddefjordsbrua passerer over Møhlenpris.
RS «Risør II»
RS 30 «Risør II» var ei redningsskøyte bygd for Redningsselskapet i 1914. Ho vart konstruert av Colin Archer i Larvik, og bygd av Olsen & Jebsen i Risør. Ho vart seld til England i 1937. I 1985 kom ho attende til Noreg. Stiftinga RS Risør II restaurerte henne i 1991.
Møhlenpris
Bydelen har namn etter Jørgen Thor Møhlen, òg kjend som Jørgen Thormøhlen. Kongen overdro området til han etter at det i mellomalderen hadde vore beitemarker for Munkeliv kloster, seinare takmark for byen med namnet Vestre Sydnes. Jørgen Thormøhlen sette opp eit trankokeri her 1671, ei reiparbane i 1678, eit saltkokeri og eit såpekokeri i 1682, og han hadde òg ei oljemølle og ei tønnemakarbu (bøkkarbu) her. Thormøhlen gjekk konkurs i 1696, og verksemdene vart deretter avvikla med tida, med unnatak av saltkokeriet, som svigersonen tok over i 1719.
Verksemdene til Thormøhlen hadde gjeve grobotn for ein forstad med 600–700 fastbuande, men elles var området for det meste berre opne marker då det vart innlemma i Bergen by i 1877. Utbygginga tok til då Olaf Ryes vei vart bygd i 1880 som hovudåre opp til Nygårdshøyden, og gav beinveges samband til sentrum. Området vart regulert som små kvartal i ein kvadratisk plan, med større husvære med høgare standard i leigegardane mot Nygårdsparken. Mjellem & Karlsen mekaniske verksted, skipa i 1894, med verksemda si i Thormøhlens gate i området, bidrog til utbygginga av leigegardar for å gje sine arbeidarar husvære i nærleiken av arbeidsstaden.
Sovepose
Sovepose er eit hylster ein kan legga seg inni for å sova om ein ikkje har ei oppreidd seng. Soveposar kan til dømes brukast når ein overnattar ute eller er på reise elles, og kan verna den sovande mot kulde eller skadedyr ved å verka som eit tett isolerande lag.
Art Tatum
Art Tatum var ein amerikansk jazzpianist. Han fekk musikkundervisninng gjennom skulen i heimbyen Toledo, og var ein gjengangar på byen sine musikkscener før han fylte 20 år.
Tatum hadde svært dårleg syn frå ung alder. Det betra seg noko etter kirurgiske inngrep, men vart seinare forverra då han fekk juling i tenåra.